Public procurement notice: Prior Information Notice Without Call For Competition
Published: 2020-10-07
Buyer: Keski-Uudenmaan sote-kuntayhtymä
Country: FI
Contract type: Services
CPV classification: 85130000: Dental practice services
Estimated value: 1750000 EUR

Technical requirements: Markkinakartoitus: Jononpurkupalvelu iltaisin ja viikonloppuisin Keusoten suun terveydenhuoltoon KEUDno-2020-4832
Tämä ei ole hankintailmoitus eikä tarjouspyyntö, vaan ennakkoilmoitus hankinnasta ja kutsu markkinakartoitustilaisuuteen.
Hankinnan tavoitteena on kilpailuttaa Keski-Uudenmaan sote-kuntayhtymän (Keusote) suun terveydenhuollon jonojen purkuun palveluntuottajia.
Maaliskuussa 2020 koronapandemian alkaessa Keusoten suun terveydenhuollossa siirrettiin kaikki ne potilaat, joilla oli kiireetön tarkastusaika varattuna, tarkastusjonolle STM:n ja THL:n ohjeiden mukaisesti.
Kesäkuussa toimintaa käynnistettiin suun terveydenhuollon exit-suunnitelman mukaisesti. Sen mukaisesti aikuisten tarkastusaikaa tarvitsevat lisättiin tarkastusjonolle.
Keusote on ryhtynyt toimiin jonoa purkaakseen. Työtä tehdään oman henkilökunnan lisätyönä ja lisähenkilökunnan rekrytointina. Näiden toimenpiteiden lisäksi tarvitaan ostopalvelua tekemään jononpurkua iltaisin ja viikonloppuisin.
Keusote käynnistää 2020 loppuvuoden aikana hankinnan jononpurkupalvelusta, jonka tarkoituksena on löytää toimijoita Keusoten tiloihin, purkamaan syntynyttä jonoa iltaisin ja viikonloppuisin.
Tällä ilmoituksella halutaan kartoittaa kiinnostusta palveluun ja kutsua palveluntuottajat markkinakartoitustilaisuuteen joka pidetään Teams-palaverina 9.10.2020 klo 14.00–15.00.
Tilaisuudessa Pirkko Letto esittelee kilpailutettavaa palvelua ja palveluntuottajat saavat esittää näkemyksiään asiaan.
Mikäli et pääse paikalle kuuntelemaan tilaisuutta, niin voit silti pyytää esitys materiaalin ja kysymykset, joihin toivomme palveluntuottajilta vastauksia. Materiaali lähetetään kaikille osallistuneille tilaisuuden jälkeen.
Keski-Uudenmaan sote-kuntayhtymä (Keusote) (jäsenkuntina Hyvinkää, Järvenpää, Mäntsälä, Pornainen, Nurmijärvi ja Tuusula) suunnittelee jonopurkupalvelukilpailutusta suun terveydenhuollon jonojen purkamiseen. Kilpailutuksen tavoiteaikataulu on toteuttaa se loppuvuoden 2020 aikana.
Tämän ilmoituksen tarkoituksena on kartoittaa kiinnostusta palveluntuottajissa. Löytyykö sellaisia palveluntuottajia, jotka olisivat kiinnostuneita myymään Keusotelle jononpurkupalvelua. Tarkoitus on, että palveluntuottaja ottaa kokonaisvastuun tietystä määrästä potilaita (noin 5 000 jonoasiakasta yhteensä).
Jono puretaan Keusoten omissa tiloissa iltaisin ja viikonloppuisin. Konsepti sisältää tarkastuksen ja hoitosuunnitelman mukaisen hoidon. Hoidon sisältö on sama kuin Keusoten tekemässä omassa palvelussa. Samanlainen hoito, jota potilaat saa vastaanotolla, tarkastus ja kokonaishoito (pois sulkien implantit ja erikoishammaslääkäritasoinen hoito).
Palveluntuottajalla on käytettävissään Keusoten tilat, materiaalit ja järjestelmät. Keusote hoitaa ajanvarauksen. Palveluntuottajalla tulee olla omat työvaatteet ja työvaatehuolto.
Keusote hoitaa perehdytyksen potilastietojärjestelmiin ja tilaa tunnukset palveluntuottajan henkilökunnalle.


Award value: 1750000